Diari Oficial de la Generalitat Valenciana


Sumari del DOGV 5036, del 27-06-2005 (2005/6789)

ORDE de 5 de maig de 2005, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació de Formació Professional denominat Arrima Centre d'Estudis, SL, a Moncada (València).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6789


Data del document
:   05-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Moncada
    * centre d'ensenyament
    * ensenyament privat

ORDE de 5 de maig de 2005, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació de Formació Professional denominat ?Arrima Centre d'Estudis, SL?, a Moncada (València). [2005/6789]
  
L'expedient ha sigut iniciat a instància del representant de l'entitat ?Arrima Centre de Estudis, Sociedad Lmitada?, titular del centre docent privat de nova creació denominat ?Arrima Centre d'Estudis, SL?, situat al carrer Goya, 3, baix, de Moncada (València), en sol·licitud d'autorització d'obertura i funcionament d'un centre de Formació Professional per a impartir Cicles Formatius de Grau Superior.
  
La Direcció General de Centres Docents va declarar, per Resolució de 10 de gener de 2003, l'adequació de les instal·lacions proposades, quant a espais educatius es referix, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes des de l'inici del curs acadèmic 2005/2006, l'obertura i funcionament del centre docent privat de nova creació que s'especifica a continuació, atenent les característiques, ensenyaments i capacitat màxima que s'hi assenyalen.
  
Denominació genèrica del centre: Centre de Formació Professional
  
Denominació específica del centre: Arrima Centre d'Estudis, SL
  
Titular: Arrima Centre de Estudis, Sociedad Limitada
  
Domicili: C/ Goya, 3, baix
  
Localitat: Moncada
  
Província: València
  
Codi: 03178279
  
Ensenyaments i capacitat màxima que s'autoritza:
  
- Cicles Formatius de Grau Superior de la Família Informàtica:
  
2 unitats del Cicle d'Administració de Sistemes Informàtics, amb 40 llocs escolars, en doble torn (1 grup amb 20 llocs escolars de matí i altre amb 20 llocs escolars de vesprada).
  
2 unitats del Cicle de Desenvolupament d'Aplicacions Informàtiques, amb 40 llocs escolars, en doble torn (1 curs amb 20 llocs escolars de matí i altre amb 20 llocs escolars de vesprada).
  
Segon
  
La Direcció Territorial de Cultura, Educació i Esport de València establirà, en el termini màxim de dos mesos i per resolució, el centre públic al qual el centre privat quedarà adscrit administrativament.
  
Disposicions addicionals
  
Primera
  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 5 de maig de 2005
  
El conseller de Cultura, Educació i Esport
  
Alejandro Font de Mora TurÓn